cyanic-selkie/wikianc huggingface dataset:
உள்நோக்கியியல்
தொடக்கநிலைக் காலம்
முதன் முதலில் உள்நோக்கி போன்ற அமைப்பை 1806 இல் பிலிப் போசினி என்பவர் ஒளியூட்டி எனப்பொருள்படும் அவரது "லிஃக்ட்லைட்டர்" என்னும் கருவியை அறிமுகப்படுத்தினார். இது "மனித உடலில் உள்ள குழல்களையும் நுண்துளைகளையும்  நோக்கவும் ஆய்வுசெய்யவும் உருவாக்கப்பட்டது. எனினும், வியன்னா மருத்துவக் கழகம் இது போன்ற  முயற்சிகளை ஏற்றுக்கொள்ளவில்லை. மிச்சிகனில் உள்ள மேக்கினிக் தீவைச் சேர்ந்த படைத்துறை அறுவை மருத்துவரான வில்லியம் பியூமாண்ட் 1822 இல் மனித உடலினுள் பயன்படுத்த தக்க ஓர்  அகநோக்கி ஒன்றை முதன் முதலில் அறிமுகப்படுத்தினார்.  மின்விளக்கின் பயன்பாடு  அகநோக்கியின் மேம்பாட்டிற்கு முதன்மையான வளர்ச்சிப் படிநிலையாக அமைந்தது. இவற்றைப் போன்ற விளக்குகள் முதலில் உடலுக்கு வெளியில்  அமைந்தன. பின்னர், இவை  உள்ளே பொருத்தக்கூடிய மிகச்சிறிய விளக்குகளாகச் செய்யப்பட்டன. எடுத்துக்காட்டாக 1908 இல் சார்லசு டேவிட் உருவாக்கிய கருப்பையுள்நோக்கியில் உட்பொருத்திய குறுவிளக்கு  ஒன்று  அமைந்தது. கேன்சு கிறித்தியான் யாக்கோபேயசு முதன்முதலில் அடிவயிற்று  அகநோக்கியையும் (1912), நெஞ்சுக்கூட்டு அகநோக்கியையும் (1910)  கண்டறிந்ததால், இவர் அடிவயிறு, நெஞ்சுக்கூடு பகுதிகளின் தொடக்கநிலை அகநோக்கியியலை உருவாக்கிய பெருமைக்குரியவர் ஆகிறார். கெயின்சு கால்க் 1930 களில் அடிவயிற்று அகநோக்கியைக் கல்லீரல், பித்தப்பை நோய்களைக் கண்டறிய பயன்படுத்தினார். 1937 இல் இடம்மாறிய கருப்பையகத்தைக் கண்டறிவதற்கு அடிவயிற்றகநோக்கி பயன்படுத்தப்பட்டதாக நம்பகமான தகவல்கள் உள்ளன. 1944 இல், இராவுள் பால்மர் நோயாளிகளின் அடிவயிற்றின் வளிமநிலை பிரிதலுக்குப் பிறகு அவர்களைக் காலை மேலே தூக்கி மல்லாந்த படுக்கை நிலையில் (டிரென்டெலென்பர்கு நிலையில்) வைத்திருந்தார், மேலும்,  இது பெண் நோயியலார்கள் கருப்பையகநோக்கியை  நம்பத்தகுந்த முறையில் பயன்படுத்தவும் வழிவகுத்தது.
கார்ல் இசுட்டார்சு
கார்ல் இசுட்டார்சு (Karl Storz) 1945 இல் காது-மூக்கு-தொண்டை (காமூதொ, ENT) சிறப்பு வல்லுநர்களுக்கான துணைக்கருவிகளை உருவாக்கத் தொடங்கினார். அவரது நோக்கம் மருத்துவர்கள் மனித உடலின் உட்பகுதியில் பார்க்க இயலக்கூடிய துணைக்கருவிகளை உருவாக்குவதாக இருந்தது. இரண்டாம் உலகப்போரின் இறுதியில் இந்த தொழில்நுட்பம் அவ்வளவு பெரிதாக ஒன்றும் வளர்ந்துவிடவில்லை: மனித உட்பகுதியில் நோக்கவேண்டிய பகுதியின் கீழ் நுண்மின் விளக்குகளை முதலில் ஒளிரச்செய்தனர்; இதற்கு முன் வெளியே இருந்தே விளக்கின் ஒளியை உள்நோக்கிக் குழாய் ஊடே (தெறிக்கச் செய்து) உடலினுள் செலுத்த முயற்சிகள் மேற்கொள்ளப்பட்டன. கார்ல் இசுட்டார்சு பின்வரும் திட்டத்தைப் பின்பற்றினார்: அவர் முதலில் மிகவும் வெளிச்சமாக ஒளிரும் விளக்கை அறிமுகப்படுத்தியிருந்தார், ஆனால், இத்துணைக்கருவிகள் உடல் உறுப்பினுள் வெப்பம் அதிகம் தராத ஒளியைப் பயன்படுத்தியதால், சிறப்பாக உள்நோக்க உதவியதோடு, உள்ளே உள்ள நிலைமையை மாற்றாமல் தகவல் பெறவும் இடம் அளித்தது. அவரது பெயரில் 400 அளவுக்கும் மேற்பட்ட காப்புரிமைகளும் செயல்முறை  வடிவமைப்புகளும் இருந்தன; இவை முன்னேற்றத்திற்கு இட்டுச்செல்வதில் முக்கிய பங்குவகித்தன, கார்ல் இசுட்டார்சு உள்நோக்கியின்  உருவாக்கத்தில் மிகவும் முக்கியமான பங்குவகித்தவர் ஆவார். இது இவ்வாறு இருந்ததால், அவரது பொறியியல் திறன்களும் நெடுநோக்கும் ஒளியியல் வடிவமைப்பாளர் அரோல்டு ஆப்கின்சின் பணியுடன் இணைந்து, இறுதியாக மருத்துவ ஒளியியல் துறையில் மாபெரும் மாற்றத்தை ஏற்படுத்தின.
வயிற்றகநோக்கி உருவாக்கம்
வயிற்றகநோக்கி முதன்முதலில் 1952 இல், மருத்துவர்களும் ஒளியியல் பொறியியலாளர்களும்  இணைந்த யப்பானியக் குழுவினால் உருவாக்கப்பட்டது. [[ஒலிம்பசு தொழிலிணையத்துடன் கூட்டாக, முட்சூ சுகியுரா, டாக்டர். டாட்சுரோ உஜி மற்றும் அவரது உதவியாளர் ஷோஜி ஃபுகாமி ஆகியோருடன் பணிபுரிந்து, "கேஸ்ட்ரோ கேமரா" என்று அவர் முதலில் அழைத்த ஆய்கருவியை உருவாக்கினார். இது ஒளிரும் பல்புடன் கூடிய நெகிழ்வான முனையில் சின்னஞ்சிறிய கேமரா இணைக்கப்பட்ட அமைப்பைக் கொண்டதாக இருந்தது. அதனை அவர்கள் எக்ஸ்-ரேவில் கண்டறியமுடியாத வயிற்றுப் புண்களை புகைப்படமெடுத்தல் மற்றும் தொடக்க நிலையில் உள்ள வயிற்றுப் புற்றுநோயைக் கண்டறிதல் போன்றவற்றிற்கு பயன்படுத்த சாத்தியமாயிற்று.
தண்டு வில்லை அகநோக்கிகள்
தொற்று நீக்கம்: தகுந்த நேரத்திற்குள் ஒளிநாரிழை அகநோக்கிகளின் தொற்று நீக்கம் இன்றியமையாததாக இருக்கிறது. முதல் தொற்றுநீக்கச் சாதனம் 1976 இல் செருமனியில் உள்ள போன் பல்கலைக்கழகத்தில் எஸ்.ஈ. மைடெரரால் உருவாக்கப்பட்டது.
நோக்கீட்டு/இடையீட்டுச்செயல் அகநோக்கி
குறைவாகத் துளையிடும் நோயியல்புள்ள மருத்துவ நடைமுறைக்கு அகநோக்கியை உடலினுள் குழாய்வழிச் செருகி, ஓர் உறுப்பின் உட்புற மேற்பரப்புகளை மேலோட்டமாக மதிப்பிடுவதற்கு பயன்படுத்தலாம். இந்தத் துணைக்கருவி திண்மையான அல்லது நெகிழ்வான குழாயைக் கொண்டிருக்கலாம், மேலும் இது காட்சியையும் ஒளிப்படவியல் படிமத்தையும் வழங்குவதில்லை; ஆனால் உயிரிழைய ஓர்வுகள் செய்யவும்  அயற்பொருட்களை எடுத்தலுக்கும் உதவுகின்றனறகநோக்கியியல் குறைவாகத் துளையிடும் அறுவைக்கான ஊடுபொருளாக இருக்கிறது, மேலும் நோயாளிகள் உணர்வற்ற நிலையில் இருப்பதால் அவர்கள் வலியையும் கடும் நெருடலையும் உணராமல் இருப்பார்கள். பல அகநோக்கியியல் செயல்முறைகளை ஒப்பிடுகையில் வலியற்றவையாகவும் கடும் நிலையில் இடைப்பட்ட ஏந்தே உடையவையாகவும் கருதப்படுகின்றன; எடுத்துக்காட்டாக, உணவுக்குழாய் அகநோக்கியியலில், பெரும்பாலான நோயாளிகள் தொண்டைப்பகுதியின் குறிப்பிட்ட இடம் சார்ந்த உணர்வகற்றல் செயல்முறையைப் பொறுத்துக்கொள்ள வேண்டியிருக்கிறது. சிக்கல்கள் அரிதாகவே இருக்கின்றன, ஆனால் அகநோக்கி அல்லது உயிரிழைய எடுப்புத் துணைக்கருவியுடன் சோதனையிடுவதற்காக உடலில் துளையிட வேண்டியிருக்கலாம். அவ்வாறு ஏற்பட்டால் காயத்தைக் குணப்படுத்துவதற்கு திறந்த அறுவைமுறை கூட தேவைப்படலாம்.
அகநோக்கி உறுப்புகள்
ஓர் அகநோக்கி பின்வரும்  உறுப்புகளை  உள்ளடக்கி இருக்கும்:
மருத்துவப் பயன்கள்
அகநோக்கி செரிப்பு மண்டல அறிகுறிகளை ஆய உதவுகிறது. இவற்றுள் குமட்டல், வாந்தி, அடிவயிற்று வலி, விழுங்கற் சிக்கல், சிறுகுடல் குருதிக்கசிவு ஆகியன அடங்கும். இவை சோகை, குருதிக்கசிவு, அழற்சி, செரிப்பு மண்டலப் புற்று போன்ற நோய்நிலைமைகளின்போது திசுப்பதம் எடுத்து நோயறிய பய்ன்படுகின்றன. இந்த இடையீட்டுச் செயல்முறை குருதிக்கசிவு குழலின் மின்தீய்ப்புக்கும் உண்வுக்குழலைப் புகுத்திவழி விரிவாக்கவும் அயற்பொருள் நீக்கவும் கழலைக்கட்டி வெட்டி நீக்கவும் பயன்படுகிறது. செரிப்புச் சிக்கல்களில் சிறப்புப் புலமைபெறும் தொழில்முறை நிறுவனங்கள் பாரெட் உணவுக்குழல் சிக்கல் உள்ள நோயாளிகளுக்கு  அகநோக்கியியல் இடையீட்டுச் செயல்முறைக்குப் பரிந்துரைக்கின்றனர். இந்தக் கழகங்கள், பாரெட் உணவுக்குழல் நிலைமை உள்ள நோயாளிகளுக்கு இருமுறை இழைய ஆய்வுக்குப் பிறகும் புற்றுசார் அறிகுறிகள் காணப்படாவிட்டால் பரிந்துரைத்த வீதத்தை விட அடிக்கடி இழைய ஆய்வுக்குப் பரிந்துரைக்கின்றன.
உறுப்புகளும் புலங்களும்
அகநோக்கியியல் பல இடையீட்டுச் செயல்முறைகளுக்கு உதவுகிறது:
இடர்கள்
முதன்மை இடர்களாக, தொற்று, மிகைமயக்கமூட்டல், துளையிடல், வயிற்றுக் கிழிப்பு அல்லது  உணவுக்குழல் புறணிப் பதமெடுப்பு, குருதிவடிதல் ஆகியன அமைகின்றன. பெரும்பாலும் துளையிட,அறுவை பொதுவாகத் தேவையாகும் என்றாலும் நுண்ணுயிர்க்கொல்லி வழியாகவும் சிரையூடான பாய்மம் செலுத்தியும் சரிசெய்யலாம். இழையப்பதம் எடுக்கும் அல்லது கழலைக்கட்டிகள் நீக்கும் இடத்தில் குருதி வடியலாம். இப்படிப்பட்ட குருதிக் கசிவுகள் தானே நின்றுவிடும் அல்லது இவற்றை மின்தீய்த்தல்வழியாகக் கட்டுப்படுத்தலாம். பெரிதும் இதற்கு அறுவை ஏதும் தேவைப்படாது. வயிற்றகநோக்கி இடையீட்டில் அரிதாகவே துளையிட்டுக் குருதி கசியும் வாய்ப்பு அமையும். பிற சிற்றளவான இடர்களில் நோயாளியின் பிற நோய்கள் சார்ந்த மருந்து எதிர்வினைகளும் சிக்கல்களும் உள்ளடங்கும். எனவே, நோயாளிகள் தம் ஒவ்வாமைப் போக்குகளையும் மருத்தவச் சிக்கல்கலாஇயும் மருத்துவரிடம் அறிவித்தல் வேண்டும். சிலவேளைகளில், மயக்க மருந்தூட்டிய இடங்களில் அழற்சி கொஞ்சநேரம் நீடிக்கலாம். இது அவ்வளவு கடுமையாக அமையாது; இதற்கு வெம்பத ஒத்தடம் சிலநாள்வரை தரவேண்டும்மிவ்வகைச் சிக்கல்கள் ஏற்பட்டாலும், அடிக்கடி ஏர்படாது. வயிற்றகநோக்கி இடையீடு தொர்பான பிற இடர்கலை மருத்துவரே நோயாளியிடம் விவாதிப்பார்.
அகநோக்கியலுக்குப் பிறகு
அகநோக்கியல் செயல்முறைக்குப் பிறகு, அகநோக்கக அறையிலோ அல்லது நோய்மீட்பு அறையிலோ நோயாளி தகுதியான செவிலியரால் கணிசமான மருத்துவ இடையீட்டுப் பகுதி ஆறும்வரை கண்காணிக்கப்படுவார். சிலவேளைகளில், நோயாளிக்கு மென்மையான தொண்டைக் கரகர்ப்போ எரிச்சலோ ஏற்படலாம். இதை உப்புநீர்க் கொப்பளித்தோ அல்லது காமோமைல் தேநிர் அருந்தியோ தீர்க்கலாம்; இது சில வாரங்கல் வரை நீடிக்கலாம் அல்லது வராமலே போகலாம். இடையீட்டின்போது ஊதியக் காற்றால் வீங்கியது போன்ற உணர்வு ஏற்படலாம். இந்த இருசிக்கல்களுமே மிக மெஇதாகவும் உடனே நீங்குவதாகவுமே அமையும். முழுமையாக மிட்புற்றதும், நோயாளி வழக்கம்மன உண்வை உட்கொள்ளவும் சில மணிகளுக்குப் பின்னர் வீட்டுக்குச் செல்லவுமறுவுறுத்தப்படுவார். மயக்க மருந்து ஊட்ட்டப்பட்டிருந்தால், நோயாளியோடு ஒருவர் உடன்செல்லுமாறும் அந்த நாள் முழுவதும் ஊர்தியோட்டவோ வேறு  எந்திரமேதும் இயக்கவோ கூடாதெனவும் அறிவுறுத்தப்படுவார். மயக்க மருந்து ஊட்டப்படாதவருக்கு உதவிக்கு யாரும் இல்லாமலே வீட்டுக்குச் செல்லலாம்.
அண்மைய மேம்பாடுகள்
காணொலி அகநோக்கி.
எந்திரனியல் அமைப்புகளின் பயன்பாட்டினால் தொலைஅறுவைமுறை அறிமுகப்படுத்தப்பட்டது, இதில் அறுவை மருத்துவர் நோயாளியிடமிருந்து நோயுற்ற பகுதியை உடலில் இருந்து நீக்கிவிட்டு அறுவையைச் செய்யலாம் முதலில் அட்லாண்டிக்கடந்து செய்யப்பட்ட அறுவை  இலின்டுபெர்க் அறுவை என அழைக்கப்படுகிறது
வெளி இணைப்புகள்
பகுப்பு:இரையகக் குடலியவியல்
ஜூன்கோ டபெய்
thumbnail ஜப்பானில் பிறந்த ஜூன்கோ டாபி (Junko Tabei) 10வயதாக இருக்கும் போதே மலையேறும் பயிற்சியில் சேர்ந்தார். ஜப்பானில் உள்ள நாசுமலை சிகரத்தில் ஏறுவதற்கு பயிற்சி பெற்றார். டோக்கியோ அருகில் உள்ள ஷோவா பெண்கள் பல்கலைக்கழகத்தில் ஆங்கில  இலக்கிய பட்டம்  பெற்றார். படிக்கும் போதே மலையேறும் கிளப் ஒன்றில் உறுப்பினராக சேர்ந்தார். 1969ம் ஆண்டில் பெண்கள் மலையேறும் கிளப் தொடங்கினார். இதற்கு ஜப்பான் பெண்கள் மலையேறும் கிளப் என்று பெயரிட்டார். திருமணத்துக்கு பின்னர் கணவருடன் இணைந்து பல சிகரங்களில் மலையேறும் பயிற்சிகளை மேற்கொண்டார். ஜப்பானில் உள்ள புஜி மலை உள்ளிட்ட சில உயரமான சிகரங்களில் ஏறி பயிற்சி பெற்றார். சுவிஸ் ஆல்ப் மலை சிகரங்களில் உள்ள மாட்டர்ஹார்னிலும் மலையேறும் பயிற்சி பெற்றார். பல பயிற்சிகளின் காரணமாக 1972ம் ஆண்டு ஜப்பானின் மிகச்சிறந்த மலையேறும் பெண் பயிற்சியாளர் என்ற பெயரை பெற்றார். இதையடுத்து ஜப்பானில் இருந்து வெளிவரும் யோமியுரி நாளிதழ் மற்றும் நிகான் தொலை காட்சி ஆகியவை இணைந்து ஜப்பானில் உள்ள பெண்கள் மலையேறும் குழுவை எவரஸ்ட் சிகரத்துக்கு அனுப்ப முடிவு செய்தன. ஜூன்கோ டாபி உட்பட 15 பெண்களை தேர்வு செய்தனர். இதற்காக அவர்களுக்கு கடுமையான பயிற்சிகள் அளிக்கப் பட்டன. 1975ம் ஆண்டின் தொடக்கத்தில் காத்மாண்டுவுக்கு அனுப்பப்பட்டனர். அங்கு உள்ளூரை சேர்ந்த 9 பேரை வழிகாட்டிகளாக அழைத்துக்கொண்டனர். 1953ஆம் ஆண்டு எவரஸ்ட் சிகரத்தை அடைந்த எட்மண்ட் இல்லரி, டென்சிங் நோர்கே ஆகியோர் சென்ற வழியில் பெண்கள் குழுவினர் எவரஸ்ட் சிகரத்தை நோக்கி சென்றனர். மே மாதம் எவரஸ்ட் சிகரத்தில் 6 ஆயிரத்து 300 மீட்டர் உயரத்தை அடைந்து அந்த பகுதியில் கூடாரம் அமைத்து தங்கியிருந்தனர். அப்போது அந்த பகுதியில் தீடீரென பனிப்பாறைகள் சரிந்தன. எல்லா பெண்களும் பனிப்பாறைக்கு அடியில் புதைந்து போயினர். ஜூன்கோ டாபியும் சுயநினைவை இழந்து விட்டார். அந்த சமயத்தில் ஒரு வழிகாட்டி ஜூன்கோ டாபி உள்ளிட்ட பெண்களை மீட்டார். அதன் பின்னர் 12 நாள் கழித்து ஜூன்கோ டாபி மட்டும்  1975ம் ஆண்டு இதே  நாளில்  எவரஸட் சிகரத்தை அடைந்தார். இதைதொடர்ந்து மேலும் பல சாதனைகளை செய்தார். இப்போது 61வயதாகும் இவர் வயதுகாரணமாக மலையேறும் சாதனைகளை குறைத்துக்கொண்டார்.
பகுப்பு:மலையேறியோர் பகுப்பு:1939 பிறப்புகள் பகுப்பு:2016 இறப்புகள்
ஒ.ச.நே + 06:30
thumb|300x300px| UTC+06:30: நீலம் (டிசம்பர்), ஆரஞ்சு (ஜூன்), மஞ்சள் (ஆண்டு முழுவதும்), வெளிர் நீலம் (கடல் பகுதிகள்) ஒ.ச.நே +06:30 என்பது ஒ.ச.நே இலிருந்து +06:30 இன் நேர ஈடுபாட்டிற்கான அடையாளங்காட்டியாகும்.
இந்த நேரம் இதில் பயன்படுத்தப்படுகிறது:
குறிப்புகள்
<references group="" responsive="1">
பகுப்பு:ஒ.ச.நே பெயர்ச்சிகள்
வூட்பைன், நியூ செர்சி
வூட்பைன் ( Woodbine ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கேப் மே கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 8.02 சதுர கிலோ மீற்றர் பரப்பளவைக் கொண்டுள்ளது. இதில் மொத்த பரப்பான 8.02 சதுர கிலோ மீற்றரும் நிலத்தினாலேயே சூழப்பட்டுள்ளது. இங்கு நீரினால் சூழப்பட்ட பிரதேசமே இல்லை.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 2,472 ஆகும். வூட்பைன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 308.2 குடிமக்கள் ஆகும்.
ஆண்டவர் அழுத தேவாலயம்
ஆண்டவர் அழுத தேவாலயம் என்பது எருசலேமின் பழைய நகரை பார்த்தபடி, ஒலிவ மலையில் உள்ள ஓர் கத்தோலிக்க தேவாலயமாகும்.
மேலதிக வாசிப்பு
பகுப்பு:இசுரேலிலுள்ள தேவாலயங்கள்
வரைவின் மகளிர்
பொதுமகளிரைத் திருவள்ளுவர் ‘வரைவின் மகளிர்’ எனக் குறிப்பிடுகிறார். வரைவு என்னும் சொல் ஒருவன் ஒருத்தி என்று வரையறை செய்துகொள்ளும் (வரைந்துகொள்ளும்) திருமணத்தை உணர்த்தும். திருமணம் செய்துகொள்ளாமல் கட்டுப்பாடின்றிக் காசுக்காகத் தன் உடலின்பத்தை விற்கும் மகளிர் வரைவின் மகளிர்.
இருமனப் பெண்டிர், பண்பில் மகளிர், பிறர் நெஞ்சில் பேணிப் புணர்பவர், புன்னலம் பாரிப்பார், பொதுப்பெண்டிர், பொதுநலத்தார், பொருள் விழையும் ஆய்தொணியார், பொருட் கொருளாளர், மாய மகளிர், வரைவிலா மாணிழையார் என்றெல்லாம் திருக்குறள் குறிப்பிடும் தொடர்கள் இவர்களது பண்பைப் புலப்படுத்துகின்றன.
இவர்களைப் பரத்தையர் என்றும் கூறுவர். பரம் என்னும் பரம்பொருள் எல்லாருக்கும் உரியது. பரத்தன், பரதர், பரத்தை என்னும் சொற்கள் வரையறுத்துக்கொண்ட ஒழுக்கம் இல்லாதவராய் பரந்துபட்ட ஒழுக்கம் பூண்டு வாழ்பவரை உணர்த்துவன.
இவர்களைப் பொதுமகன் பொதுமகள் என்னும் சொற்களாலும் குறிப்பிடுவர்
சொல் விளக்கம்
பொதுமகளிர் என்னும் சொல்லோடு தொடர்புடைய சில சொற்களின் விளக்கம்
அடிக்குறிப்பு
பகுப்பு:சங்க காலச் சமூகம்
வசுமித்திரன்
வசுமித்திரன் (Vasumitra), மச்ச புராணத்தின் படி வட இந்தியாவின் சுங்கப் பேரரசின் நான்காவது பேரரசரான வசுமித்திரனின் ஆட்சிக் காலம் கி மு 131 முதல் 124 முடிய என அறியப்படுகிறது. பேரரசர் அக்கினிமித்திரன் – பேரரசி தாரிணிக்கும் பிறந்த வசுமித்திரனின் ஒன்று விட்ட சகோதரன் வசுஜெயஸ்தா ஆவான்.
மகாகவி காளிதாசன் இயற்றிய மாளவிகாக்கினிமித்திரம் எனும் நூலில், சுங்கப் பேரரசர் வசுமித்திரன் தனது தேர்ந்த குதிரைப்படைகளைக் கொண்டு, சிந்து ஆற்றின் கரையில் நடந்த போரில், இந்தோ கிரேக்கர்களை வென்றதாக குறிப்பிடுகிறார்.
பாணரின் ஹர்ச சரித்திரம் எனும் நூலில், வசுமித்திரனை சுமித்திரன் எனக் குறிப்பிடுகிறார். சுமித்திரன் ஒரு நாடகத்தை பார்த்துக் கொண்டிருக்கும் போது, மூலதேவன் அல்லது மித்திரதேவன் என்பவன் சுமித்திரனை கொன்று விடுவதாகக் குறிப்பிடுகிறார்.
வசுமித்திரனுக்குப் பின்னர் சுங்கப் பேரரசின் மன்னராக பாகபத்திரன் ஆட்சிக்கு வந்ததார்.
அடிக்குறிப்புகள்
* பகுப்பு:கி மு 124 இறப்புகள் பகுப்பு:இந்தியப் பேரரசர்கள்
தேசியப் பல்கலைக்கழகம்
பட்டியல்
நாடு வாரியாக தேசியப் பல்கலைக்கழகங்களின் பட்டியல் கீழே தரப்பட்டுள்ளது. இந்தப் பட்டியல் இன்னும் முழுமையடையவில்லை.
சான்றுகள்
பகுப்பு:பல்கலைக்கழகங்களும் கல்லூரிகளும்
தென்னிந்திய உணவுக் கலாச்சாரம்
உணவுக் கலாச்சாரம் இடத்திற்கு இடம் மாறுபடுகிறது.தென்னிந்திய உணவுக் கலாச்சாரத்தில் முதன்மை உணவு அரிசி.
தமிழக உணவுக் கலாச்சாரம்
தமிழக உணவுக் கலாச்சாரம் இடத்திற்கு இடம் சற்று மாறினாலும் முதன்மை அரிசியிலிருந்து தயாரிக்கப்படும் சோறு மற்றும் இட்லி, தோசை, ஆப்பம் போன்ற உணவு வகைகளே பொதுவாக எல்லோராலும் பயன்படுத்தப்படுகிறது.
சென்னை உணவுக் கலாச்சாரம்
சென்னையில் பல்வேறு இடங்களில் இருந்து வந்து மக்கள் வசிப்பதால் தனிக் கலாச்சாரமாக கூற இயலாது. இருப்பினும் மேலோட்டமாக பார்த்தால் பருப்பு அதிக அளவில் உணவில் பயன்படுத்த படுகிறது.வாழை பழங்களில் பச்சை வாழைப் பழம் அதிக அளவில் பயன்படுத்த படுகிறது.
குமரி மாவட்ட உணவுக் கலாச்சாரம்
பெரும்பாலும் கேரள உணவுக் கலாச்சாரத்தோடு ஒத்துள்ளது.தேங்காய் அதிக அளவில் பயன்படுத்த படுகிறது. மீன் மற்றும் காய்கறிகள் அன்றாட உணவில் பயன்படுத்த படுகிறது.மரக்கறி(அவியல்),மீன் குழம்பு போன்றவை சிறப்பு மிக்கவை.சிற்றுண்டிகளில் ஏற்றங்காய் சிப்ஸ்,மோதகம் சிறப்பு மிக்கவை. நெய் மீன்,கிளாத்தி,நெத்தெலி,சாளை போன்ற பல்வேறு வகையான கடல் மீன்கள் உணவில் பயன்படுத்த படுகிறது.
வெளி இணைப்புகள்
பகுப்பு:உணவுகள்
ஸ்ரீ ராமானுஜர் பொறியியல் கல்லூரி
ஸ்ரீ ராமானுஜர் பொறியியல் கல்லூரி 2002 கல்வியாண்டில் தொடங்கப்பட்டது.
அறிமுகம்
தேசிய கல்வி தரகட்டுபாட்டு நிறுவனம் /( NAAC), தொழில்நுட்ப கல்விக்கான அகில இந்திய கவுன்சில்( AICTE) சர்வதேச தரநிர்ணய அமைப்பு (ISO) யிருந்தும் இக்கல்லூரி அங்கீகாரம் பெற்றது.
இடம்
வந்தலூர், கோல்பாக்கம், காஞ்சிபுரம், சென்னை மாவட்டத்தில் அமைந்துள்ளது
படிப்புகள்
இக்கல்லூரியில் இளங்கலை கட்டிடக்கலை,கணினி அறிவியல் பொறியியல் ,மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
டைபுளோரோபாசுப்பாரிக் அமிலம்
டைபுளோரோபாசுப்பாரிக் அமிலம் (Difluorophosphoric acid) என்பது HPO2F2 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இது ஒரு நிறமற்ற நீர்மமாகும். இந்த அமிலம் குறைவான பயன்பாடுகளைக் கொண்டது ஆகும். ஏனெனில் இது வெப்பவியலாகவும் நீராற்பகுப்பு வழியாகவும் நிலைப்புத்தன்மை அற்றது ஆகும்.
பாசுப்பரசு ஆக்சிபுளோரைடை நீராற்பகுப்பு செய்து இதைத் தயாரிக்கலாம்.
மேலும் இதை நீராற்பகுக்கும் போது மோனோபுளோரோபாசுப்பாரிக் அமிலம் உருவாகிறது.
முழுமையான நீராற்பகுப்பினால் பாசுப்பாரிக் அமிலம் கிடைக்கிறது.
டைபுளோரோபாசுப்பாரிக் அமிலத்தினுடைய உப்புகள் டைபுளோரோபாசுப்பேட்டுகள் எனப்படுகின்றன.
மேற்கோள்கள்
பகுப்பு:ஆக்சோ ஆலைடுகள் பகுப்பு:புளோரைடுகள் பகுப்பு:பாசுபரசு ஆலைடுகள்
கிரி
கிரி 2004ல் சுந்தர் சி இயக்கிய அதிரடித் தமிழ் திரைப்படமாகும். இதில் அர்ஜூன், ரீமா சென், ரம்யா, வடிவேலு, தேவயானி, பிரகாஷ் ராஜ் ஆகியோர் முக்கிய கதாப்பாத்திரத்தில் நடித்திருந்தார்.
ஆதாரங்கள்
பகுப்பு:இந்தியத் தமிழ்த் திரைப்படங்கள் பகுப்பு:நகைச்சுவை அதிரடி திரைப்படங்கள் பகுப்பு:2004 தமிழ்த் திரைப்படங்கள் பகுப்பு:சுந்தர் சி இயக்கிய திரைப்படங்கள்
சைக்கீசு கதிர்க்குருவி
சைக்கீசு கதிர்க்குருவி (Sykes's warbler)(இடுனா ராமா) என்பது தொல்லுல மர கதிர்க்குருவி குடும்பத்தில் உள்ள சிற்றினமாகும். இது முன்னர் மரக்கதிர்குருவியின் கிளையினமாகக் கருதப்பட்டது. ஆனால் இப்போது தனிச்சிற்றினமாக இது கருதப்படுகிறது. இதன் இனப்பெருக்க வரம்பு வடகிழக்கு அறபுத் தீபகற்பத்திலிருந்து துர்கெஸ்தான், மேற்கு சீனா மற்றும் ஆப்கானித்தான் வரை உள்ளது. மரக்கதிர்க்குருவி போல, இந்தச் சிற்றினத்தின் பல உறுப்பினர்கள் குளிர்காலத்தில் இந்திய துணைக்கண்டத்திற்கு தெற்கே இலங்கை வரை வலசைப் போகின்றன.
சொற்பிறப்பியல்
இடது|thumb| கிருஷ்ணா வனவிலங்கு சரணாலயத்தில், [[ஆந்திரப் பிரதேசம், இந்தியா .]] இதனுடைய ஆங்கிலப் பெயர் இந்தியாவில் இங்கிலாந்து தடைப்படையில் பணியாற்றிய கர்னல் வில்லியம் ஹென்றி சைக்சின் நினைவாக இடப்பட்டது. கீசர்லிங் மற்றும் பிளாசியசு இடுனா பேரினப் பெயரைப் பற்றி எந்த விளக்கமும் அளிக்கவில்லை. ஆனால் நோர்சு தொன்மவியல் புராணங்களில் ஐயுன் அல்லது இடுனா என்பது வசந்தம் மற்றும் கருவுறுதல் ஆகியவற்றின் தெய்வம் ஆகும். லோகியால் இவர்களை மீட்பதற்காக ஒரு குருவியாக மாற்றப்பட்டதாக நம்பப்படுகிறது. சிற்றினப்பெயரான ராமா என்பது இராமர் அல்லது விஷ்ணுவினைக் குறிப்பதாகும்.
வகைப்பாட்டியல்
2009ஆம் ஆண்டில் மூலக்கூறு பைலோஜெனி ஆய்வுகள் குளோரோபெட்டாவிற்கு ஒரு சகோதர இனக்குழுவாகப் பரிந்துரைத்தது. இப்போலாய்சிலிருந்து இது பிரிக்கப்பட்டது. இதன் விளைவாக இப்போலாய்சு பேரினத்திலிருந்து இந்த சிற்றினத்தை அகற்றி, மாற்றியமைக்கப்பட்ட இடுனா என்ற பழைய பேரினத்தில் வைக்கப்பட்டது. ராமா மற்றும் கலிகாட்டா சிற்றினங்களிடையே கூடு கட்டுதல் மற்றும் முட்டை உருவ அமைப்பில் வேறுபாடுகள் உள்ளன.
வாழ்விடம்
thumb|கட்ச்சில் லெஸ்ஸர் ஒயிட்த்ரோட்டிலிருந்து தன்னிட சூழலைப் பாதுகாத்தல் இது புதர்கள் மற்றும் பிற உயரமான தாவரங்களுடன் திறந்த வெளியில் காணப்படும் ஒரு சிறிய குருவி ஆகும். இவை 3-4 முட்டைகளைப் புதர் அல்லது தாவரங்களில் கூட்டில் இடுகின்றன. பெரும்பாலான கதிர்க்குருவிகளைப் இவை பூச்சி உண்ணக்கூடியவை.
விளக்கம்
இது ஒரு சிறிய கதிர்க்குருவி ஆகும், குறிப்பாக இந்தப் பேரினத்தில் உள்ள மற்ற சிற்றினங்களுடன் ஒப்பிடும்போது. இவற்றின் மேல் பகுதி வெளிர் பழுப்பு நிறத்திலும் கீழ்ப்பகுதி வெண்மை நிறத்திலும் காணப்படும். வெளிப்புற வால் இறகுகள் வெளிறிய விளிம்புகளைக் கொண்டுள்ளன. இவை குறுகிய வெளிர் தலைப்பகுதியுடன் வலுவான கூர்மையான அலகுடன் உள்ளது. சைக்கீசு கதிர்க்குருவி கதிர்க்குருவியினை விட பெரியது மற்றும் சாம்பல் நிறமானது. மேலும் பெரும்பாலானவை கிழக்கு ஆலிவேசியசு கதிர்க்குருவியினை ஒத்திருக்கிறது.
அம்பலாங்கொடை பிரதேச செயலாளர் பிரிவு
அம்பலாங்கொடை பிரதேச செயலாளர் பிரிவு (Ambalangoda Divisional Secretariat, අම්බලන්ෙගොඩ ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 36 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 56783 ஆகக் காணப்பட்டது.
வெளியிணைப்புக்கள்
பகுப்பு:காலி மாவட்டப் பிரதேச செயலாளர் பிரிவுகள்
துவார் மாரியம்மன் கோயில்
துவார் மாரியம்மன் கோயில் தமிழ்நாட்டில் சிவகங்கை மாவட்டம், துவார் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அஞ்சுகிராமம்
அஞ்சுகிராமம் (ஆங்கிலம்:Anjugramam), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் இருக்கும் ஒரு பேரூராட்சி ஆகும். சுற்றுலா தலங்களான கன்னியாகுமரி, வட்டக் கோட்டை மற்றும் கூடங்குளம் அணுமின் நிலையம் ஆகியவை இதன் அருகாமையில் உள்ளது.
அமைவிடம்
அஞ்சுகிராமம் பேரூராட்சி, கன்னியாகுமரியிலிருந்து 8 கிமீ; நாகரகோவிலிருந்து 20 கிமீ; காவல்கிணற்றிலிருந்து 15 கிமீ; தொலைவில் உள்ளது.
பேரூராட்சியின் அமைப்பு
7.60 ச.கி.மீ. பரப்பும், 15 வார்டுகளும், 32 தெருக்களும் கொண்ட இப்பேரூராட்சி, கன்னியாகுமரி  (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
ஆதாரங்கள்
பகுப்பு:கன்னியாகுமரி மாவட்டத்தில் உள்ள பேரூராட்சிகள்
1999 குல்னா பள்ளிவாசல் குண்டுவெடிப்பு
1999 குல்னா பள்ளிவாசல் குண்டு வெடிப்பு (1999 Khulna mosque bombing) வங்காளதேசத்தின் குல்னா மாவட்டத்தின் தலைநகரமான குல்னா நகரில் நிகழ்ந்த ஒரு பயங்கரவாத குண்டு வெடிப்பு தாக்குதல் ஆகும். குல்னா நகரில் உள்ள அகமதிய பள்ளிவாசலில் 1999 ஆம் ஆண்டு அக்டோபர் மாதம் 8 ஆம் தேதியன்று இக்குண்டு வெடிப்பு சம்பவம் நிகழ்ந்தது. குண்டுவெடிப்பில் 8 பேர் இறந்தனர் மற்றும் 30 பேர் காயமடைந்தனர். 1999 ஆம் ஆண்டு அக்டோபர் மாதம் 10 ஆம் தேதியன்று வங்காளதேச இராணுவம் டாக்காவில் உள்ள அகமதியா தூதுக் குழுவின் தலைமையக வளாகத்திலிருந்து வெடிகுண்டு தாக்குதலுக்கு மூன்று நாட்களுக்குப் பிறகு ஒரு வெடிகுண்டை அகற்றியது. டாக்காவின் மிர்பூரில் உள்ள இயன்னத்துல் பெர்தௌசு அகமதியா பள்ளிவாசலில் இருந்து இரண்டு நாட்களுக்குப் பிறகு ஒரு வெடிகுண்டு மீட்கப்பட்டது.
பின்னணி
அகமதியா இசுலாத்தின் ஒரு சிறிய பிரிவாகும். பல பழமைவாத முசுலீம்கள் இவர்களை மதவெறியாக கருதுகின்றனர். வங்காளதேசத்தில் சுமார் 100,000 அகமதியாக்கள் உள்ளனர், அங்கு 90 % மக்கள் இசுலாத்தை பின்பற்றுகிறார்கள்.
தாக்குதல்
1999 ஆம் ஆண்டு அக்டோபர் மாதம் 8 ஆம் தேதியன்று தெற்கு வங்காளதேசத்தின் குலானாவில் உள்ள அகமதியா பள்ளிவாசலில் வெள்ளிக்கிழமை தொழுகை நடைபெற்றுக் கொண்டிருந்தபோது  போது தொலையியக்கி கருவி மூலம்  வெடிகுண்டை வெடிக்கச் செய்து 8 பேர் கொல்லப்பட்டனர்.
மேற்கோள்கள்
பகுப்பு:வங்காளதேசம்
தீட்சசமுத்திரம் கோதண்டராமசுவாமி கோயில்
தீட்சசமுத்திரம் கோதண்டராமசுவாமி கோயில் தமிழ்நாட்டில் தஞ்சாவூர் மாவட்டம், தீட்சசமுத்திரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் 15ம் நூற்றாண்டில் விஜயநகரப் பேரரசின் நாயக்க மன்னர்களால் கட்டப்பட்டது.
கோயில் அமைப்பு
இக்கோயிலில் கோதண்டராமசாமி, சீதை சன்னதிகளும், அனுமார், கருடாழ்வார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. பங்குனி மாதம் ராமநவமி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1517 இல் இந்தியா
1517 இல்  இந்தியாவில் நடந்த நிகழ்வுகள்
மேலும் காண்க
பகுப்பு:1510களில் இந்தியா
களஞ்சியம் (இதழ்)
களஞ்சியம் மலேசியாவிலிருந்து 1950ம் ஆண்டில் வெளிவந்த ஒரு நாளிதழாகும்.
ஆசிரியர்
இவர் கூத்த நல்லூரைச் சேர்ந்தவர்.
உள்ளடக்கம்
இதுவொரு நாளிதழ் என்றடிப்படையில் செய்திகளுக்கு முக்கியத்துவம் கொடுத்திருந்தது. இடைக்கிடையே சிறுகதைகள், கவிதைகள் இடம்பெற்றன. விரிவான ஆய்வுக் கட்டுரைகளும், புதினங்களும் இடம்பெற்றிருந்தன. பகுப்பு:மலேசியத் தமிழ் இதழ்கள்
அன்றாட வாழ்வியல் தலைப்புகள் பட்டியல்
அனுபவம்
போக்குவரத்து
பகுப்பு:அன்றாட வாழ்வியல் பகுப்பு:சமூகம் தலைப்புகள் பட்டியல்
சின்னஓவுலாபுரம் ஊராட்சி
சின்னஓவுலாபுரம் ஊராட்சி (Chinnaovulapuram Gram Panchayat), தமிழ்நாட்டின் தேனி மாவட்டத்தில் உள்ள சின்னமனூர் வட்டாரத்தில் அமைந்துள்ளது. இந்த ஊராட்சி, கம்பம் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3543 ஆகும். இவர்களில் பெண்கள் 1687 பேரும் ஆண்கள் 1856 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உயிர்க்கூள வாயுவாக்கம்
உயிர்க்கூள வாயுவாக்கம்(Biomass Gasification) என்பது புதுப்பிக்கத்தக்க வளங்களை பயன்படுத்தி எரிசக்தியை உருவாக்கும் முறைகளில் ஒன்று. இந்தியா விவசாய நாடாக இருப்பதால் கிராமப்புற தரிசு நிலங்களில் உற்பத்தி செய்யப்படும் தேங்காய்மூடி,தாவர,மர இலைகள், வேர்கள், வேர்கடலைத்தோல், உமி  போன்ற உயிர்கூளங்களை கொண்டு எரிவாயு உற்பத்தி செய்யப்படுகிறது. இந்த முறையில் உற்பத்தி செய்யப்படும் எரிவாயு கொண்டு ஊரக மற்றும் கிராம புறங்களில் மின்வசதியை பயன்படுத்தபடுகிறது.இந்தியாவில் இதுவரை 2000 திற்கும் மேற்பட்ட உயிர்க்கூள வாயு உற்பத்தி நிலையங்கள் அமைக்கப்பட்டுள்ளன.
வெளி இணைப்புகள்
பகுப்பு:சுற்றுச்சூழலியல் பகுப்பு:ஆற்றல்
மூவானூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பரமந்தூர் ஆதிகேசவபெருமாள் கோயில்
பரமந்தூர் ஆதிகேசவபெருமாள் கோயில் தமிழ்நாட்டில் புதுக்கோட்டை மாவட்டம், பெருமந்தூர் என்னும் ஊரில் அமைந்துள்ள பெருமாள் கோயிலாகும்.
மூலவர்
இக்கோயிலின் மூலவர் ஆதிகேசவபெருமாள், பூதேவி, ஸ்ரீதேவி ஆகியோருடன் உள்ளார். கருவறைக்கு முன்பாக இரு புறத்திலும் ஜெயன், விஜயன் உள்ளனர்.
கோயில் அமைப்பு
ராஜகோபுரத்தைக் கடந்து உள்ளே செல்லும்போது பலிபீடமும் கொடி மரமும் உள்ளன. முன் மண்டபத்தில் கருடாழ்வார், விஷ்வக்சேனர், ராமானுஜர், மணவாள முனிவர், நம்மாழ்வார், வரதராஜப்பெருமாள், லட்சுமி நரசிம்மப்பெருமாள் ஆகியோரின் சன்னதிகள் உள்ளன. இங்கு சொர்க்கவாசலும் உள்ளது. திருச்சுற்றில் பரிமளவள்ளித்தாயார் சன்னதியும், பராச்சர மகரிஷியும் உள்ளன. கோயிலின் முன்பாக குளம் உள்ளது.
சொர்க்கவாசல்
இக்கோயிலில் சொர்க்கவாசல் திறப்பு விழா சிறப்பாகக் கொண்டாடப்படுகிறது.
வெளியிணைப்புகள்
பகுப்பு:புதுக்கோட்டை மாவட்டத்திலுள்ள பெருமாள் கோயில்கள்
சிவ்நாராயின் சந்தர்பால்
சிவ்நாராயின் சந்தர்பால் (Shivnarine Chanderpaul, பிறப்பு: ஆகத்து 16, 1974) கயானா நாட்டைச் சேர்ந்த ஒரு துடுப்பாட்ட வீரர். மேற்கிந்தியத் தீவுகள் துடுப்பாட்ட அணியின் முன்னணி துடுப்பாளர்களுள் ஒருவரான இவர் இடதுகை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை சுழல் திருப்பம் ஆகும். களத்தடுப்பிலும் இவரின் பணி குறிப்பிடத்தக்கது. அனைத்துக் காலத்திற்குமான சிறந்த மட்டையாளர்களுள் ஒருவராக அறியப்படுகிறார். இந்தோ கரீபியனான இவர் மேற்கிந்தியத் தீவுகள் அணிக்காக 100 தேர்வுத் துடுப்பாட்டப் போட்டிகளில் விளையாடினார். சச்சின் டெண்டுல்கர் மறும் சனத் ஜயசூரிய ஆகியோருக்கு அடுத்தபடியாக இருபதாண்டு காலம் துடுப்பாட்டம் விளையாடிவர்களில் மூன்றாவதாக கருதப்படுகிறார்.
இவர் 14 தேர்வுத் துடுப்பாட்டம் மற்றும் 16 ஒருநாள் பன்னாட்டுத் துடுப்பாட்டப் போட்டிகளுக்கு மேற்கிந்தியத்தீவுகள் துடுப்பாட்ட அணிக்குத் தலைவராக இருந்துள்ளார். இடதுகை மட்டையாளரான இவர் நண்டு போல வித்தியாசமான முறையில் நின்று விளையாடியதன் மூலம் பரவலாக அறியப்படுகிறார். சர்வதேச போட்டிகளில் 20,000 ஓட்டங்களுக்கு மேல் எடுத்துள்ளார். 2008 ஆம் ஆண்டின் சிறந்த வீரர்களுள் ஒருவராக இவரை விசுடன் துடுப்பாட்டாளர்களின் நாட்குறிப்பு அறிவித்தது.
தனது 19 ஆவது வயது முதல் சர்வதேச துடுப்பாட்டப்போட்டிகளில் விளையாடினார். ஆனால் மூன்று ஆண்டுகாலமாக நூறு அடிக்காத காரணத்தினால் இவர் விமர்சனத்திற்கு உள்ளானார். துவக்கத்தில் காயங்களினால் அவதிப்பட்டார். 2000 ஆம் ஆண்டில் இவர் காலிலுள்ள எலும்பின் ஒரு பகுதியை எடுத்ததினால் ஏதிலாச் சோர்வுடையராக இருந்தார். அதன்பின் தேர்வுத் துடுப்பாட்டப் போட்டிகளில் 11,000 ஓட்டங்களைக் குவித்தார். இதன்மூலம் தேர்வுத் துடுப்பாட்டப் போட்டிகளில் அதிக ஓட்டங்களைக் குவித்த வீரர்களின் தரவரிசையில் 8 ஆவது இடத்தில் உள்ளார்.
நிலையான ஆட்டத் திறனை வெளிப்படுத்தாததால் 2015 ஆம் ஆண்டில் விளையாடும் அணியில் இவருக்கு இடம் கிடைக்கவில்லை. அதன்பின் 2016 ஆம் ஆண்டில் சர்வதேச போட்டிகளில் இருந்து ஓய்வு பெறுவதாக அறிவித்தார்.
சர்வதேச போட்டிகள்
1993 ஆம் ஆண்டில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் விளையாடும் மேற்கிந்தியத்தீவுகள் துடுப்பாட்ட அணியில் இவருக்கு இடம் கிடைத்தது. இந்தத் தொடரில் சிறப்பான திறனை வெளிப்படுத்தி அதிக ஓட்டங்கள் எடுத்தவர்கள் பட்டியலில் இடம்பிடித்தார். இந்தத் தொடரில் இவர் 372 ஓட்டங்கள் எடுத்தார். இவரின் துடுப்பாட்ட சராசரி 124.00 ஆகும். நாட்டிங்ஹாமில் நடைபெற்ற முதல் துடுப்பாட்டப் போட்டியில் இறுதிவரை ஆட்டமிழக்காமல் 203 ஓட்டங்கள் எடுத்தார். 1993-1994 ஆம் ஆண்டில் நடைபெற்ற ரெட் ஸ்ட்ரிப் கோப்பைக்கான போட்டியில் அதிகபட்ச மட்டையாளர் சராசரிக்கும் சற்றுக் குறைவான சராசரியைப் பெற்றார். இதன்மூலம் அடுத்த தொடர்களிலும் விளையாடும் வாய்ப்பினைப் பெற்றார். இவர் இடதுகை சுழற்பது வீச்சாளராகவும் செயல்பட்டார். இங்கிலாந்து அணிக்கு எதிராக 16 ஓவர்கள் வீசினார். ஆனால் இலக்குகளைப் பெற இயலவில்லை. மேலும் அந்தப் போட்டியில் 62 ஓட்டங்கள் எடுத்தார். நான்கு போட்டிகளில் விளையாடிய இவர் மொத்தம் 288 ஓட்டங்களைப் பெற்றார். இவரின் சராசரி 57.60 ஆகும்.
இதற்கு அடுத்த இரண்டு ஆண்டுகள் சில போட்டிகளில் விளையாடும் வாய்ப்பினைப் பெற்றார். ஆத்திரேலியத் துடுப்பாட்ட அணிக்கு எதிரான போட்டிகள் உள்ளிட்ட சில போட்டிகளில் இவருக்கு வாய்ப்பு கிடைக்கவில்லை.
1993 ஆம் ஆண்டில் மேற்கிந்தியத் தீவுகள் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது. 19 வயதிற்கு உட்பட்டோருக்கான மேற்கிந்தியத் தீவுகள் அணியில் இவர் இடம் பெற்றார். அந்தத் தேர்வுத் துடுப்பாட்டத் தொடரில் சிறப்பான ஆட்டத்திறனை வெளிப்படுத்தினார். மொத்தம் 372 ஓட்டங்களை 124. எனும் சராசரியோடு எடுத்தார். அந்தத் தொடரில் டிரெண்ட் பிரிட்ஜில் நடைபெற்ற போட்டியில் இவர் இறுதி வரை ஆட்டமிழக்காமல் 203* ஓட்டங்கள் எடுத்தார். 1993-94 ஆண்டுகளில் நடைபெற்ற ரெட் ஸ்டிரிப் கோப்பையில் சிறப்பான ஆட்டத்தினை வெளிப்படுத்தினார். இங்கிலாந்துக்கு எதிரான தொடரில் இவர் பந்து வீச்சு மற்றும் மட்டையாட்டம் ஆகிய இரண்டிலும் சிறப்பான திறனை வெளிப்படுத்தினார். முதல் ஆட்டப் பகுதியில் 16 ஓவர்கள் வீசினார். ஆனால் இலக்கினைக் கைப்பற்றவில்லை.பின் மட்டையாட்டத்தில் 62 ஓட்டத்தினை எடுத்தார். அரிமுகத் தொடரில் நான்கு போட்டிகள் கொண்ட தேர்வுத் துடுப்பாட்டத் தொடரில் இவர் விளையாடினார். அதில் 288 ஓட்டங்களும் 57.60 எனும் சராசரியோடு பெற்றார்.
1994 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப்பயணம் செய்து விளையாடியது. அக்டோபர் 17 இல் பரிதாபாத்தில் நடைபெற்ற இந்தியத் துடுப்பாட்ட அணிக்கு எதிரான முதல் ஒருநாள் பன்னட்டுத் துடுப்பாட்டப் போட்டியில் இவர் அறிமுகமானர். அந்தப் போட்டியில் இவர் மட்டையாட வாய்ப்பு கிடைக்கவில்லை.
தனது முதல் 18 தேர்வுத் துடுப்பாட்டப் போட்டிகளில் 1,232 ஓட்டங்களை 49.28 எனும் சராசரியோடு எடுத்தார். அதில் பதின்மூன்று ஐமது ஓட்டங்கள் அடங்கும்.அதில் அதிகபட்சமாக 82 ஓட்டங்களை எடுத்தார். இந்தியத் துடுப்பாட்ட அணிக்கு எதிராக 19 ஆவது தேர்வுப் போட்டியில் கலந்து கொண்டார். அதில் 137 ஓட்டங்கள் எடுத்து தனது முதல் நூறு ஓட்டங்களைப் பதிவு செய்தார். அதற்கு அடுத்த மாதம் அதே அணிக்கு எதிராக ஒருநாள் பன்னாட்டுத் துடுப்பாட்டப் போட்டியில் கலந்து கொண்டார். அந்தப் போட்டியில் 109 ஓட்டங்கள் எடுத்து தனது முதல் நூறு ஓட்டங்களைப் பதிவு செய்தார்.
1998 ஆம் ஆண்டில் இங்கிலாந்துத் துடுப்பாட்ட அணிக்கு எதிரான தேர்வுத் துடுப்பாட்டத்திலும் 1999 ஆம் ஆண்டில் தென்னாப்பிரிக்க அணிக்கு எதிரான ஒருநாள் பன்னாட்டுத் துடுப்பாட்டப் போட்டிகளிலும் இவர் நூறு ஓட்டங்களை எடுத்தார். அதற்கு அடுத்த போட்டியில் சந்திரபால் மற்றும் கார்ல் ஹூப்பர் ஆகியோர் இணாஇந்து 226 ஓட்டங்கள் எடுத்தனர். அதில் சந்திரபால் 150 ஓட்டங்களையும் ஹூப்பர் 108 ஓட்டங்களையும் எடுத்தனர். தற்போதுவரை ஒருநாள் போட்டிகளில் அதிக ஓட்டங்கள் அடித்த இணை எனும் சாதனையினைத் தக்க வைத்துள்ளது. மேலும் அந்த ஒட்டங்களே சந்திரபாலின் அதிகபட்ச ஒருநாள் ஓட்டமாகும். இதன் பிறகான போட்டிகளில் சந்திரபால்போதுமான திறன்களை வெளிப்படுத்தத் தவறினார். ஐம்பது ஓட்டங்களை நூறு ஓட்டங்களாக எடுக்க தவறினார். 1999 ஆம் ஆண்டில் நிகழ்ச்சி முடிந்து வீடு திரும்பும் போது திருடன் என நினைத்து ஒரு காவல திகாரியினை சுட்டார். 2000 ஆம் ஆண்டில் நடைபெற்ற சிகிச்சைக்குப் பின் சிறப்பாக விளையாடத் துவங்கினார்.
வெளியிணைப்புகள்
Extensive profile on The Cricket Monthly
பகுப்பு:மேற்கிந்தியத் துடுப்பாட்டக்காரர்கள் பகுப்பு:கயானா விளையாட்டு வீரர்கள் பகுப்பு:1974 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள் பகுப்பு:டர்ஹாம் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
பர்மா ராணி
பர்மா ராணி (Burma Rani) 1945 ஆம் ஆண்டு வெளிவந்த தமிழ்த் திரைப்படம் ஆகும். டி. ஆர். சுந்தரத்தின் இயக்கத்தில் வெளிவந்த இத்திரைப்படத்தில் ஹொன்னப்ப பாகவதர், கே. எல். வி. வசந்தா, செருக்களத்தூர் சாமா, டி. எஸ். பாலையா, என். எஸ். கிருஷ்ணன், டி. ஏ. மதுரம், மற்றும் பலர் நடித்திருந்தனர். இப்படத்தை கோவை மாடர்ன் தியேட்டர் நிறுவனத்தினர் தயாரித்து வெளியிட்டனர்.
கதை
இந்திய விமானப்படை வீரன் கப்டன் குமார் (ஹொன்னப்ப பாகவதர்) சப்பானியர் ஆக்கிரமித்த பர்மாவில் விமானத்தாக்குதல் நடத்தும் போது விமானம் பழுதடைய, குமார் தனது சகாக்களுடன் பாரசூட்டில் இறங்கி மாறு உடையில், சப்பானிய சிப்பாய்களை ஏமாற்றி ரங்கூன் பையா கோவிலை அடைகிறான். தனது நண்பரான பெரியபொங்கியிடம், குண்டுராவையும் (சகஸ்ரநாமம்), சோனியையும் (தசரதராவ்) இரகசியமாக ஒளித்து வைத்து விட்டுத் தன்னைப் பின்தொடர்ந்த வேவுகாரனை ஏமாற்றி விட்டு ஒரு வீட்டு மாடி சாளரம் வழியாக உள்ளே குதிக்கிறான்.
அந்த வீட்டுக்கு உரியவரான பர்மிய அமைச்சர் ஊசோவின் (கே. கே. பெருமாள்) மகள் ராணி (கே. எல். வி. வசந்தா) குமாரிடம் அனுதாபம் கொண்டு, தகப்பனுக்குத் தெரியாமல் அவனை மறைத்து வைக்கிறாள். ராணி ஒரு இந்தியப் பெண்ணென்றும், சப்பானிய பொம்மை அரசாங்கத்தின் அமைச்சர் ஊசோவினால் வளர்க்கப்படுகிறவள் என்றும் தெரிந்து கொள்ளுகிறான் குமார். ராணிக்கு குமாரிடமிருந்த அனுதாபம் காதலாக மாறுகிறது.
சப்பானியச் சக்கரவர்த்தியின் பிறந்த நாள் விழாவிற்காக சப்பானிய இராணுவத் தளபதி பச்சினாவின் தூண்டுதலால் ராணியின் நடனம் இடம்பெறுகிறது. ராணியின் மீது மோகம் கொண்ட பச்சினா, ராணி வீட்டில் இருக்கும் போது பலாத்காரம் செய்ய முயலுகையில் ஊசோ அவனைக் கண்டிக்கிறான். பச்சினா கோபமடைந்து போகிறான். பிறகு பச்சினா, ஏழரை லட்சம் அரிசி மூட்டைகளை டோக்கியோவுக்கு அனுப்பும் உத்தரவில் ஊசோ கையெழுத்திட மறுத்த குற்றத்திற்காக சிறையிலடைத்து விட்டு சப்பானியச் சக்கரவர்த்தியின் அழைப்பின் பேரில் ஊசோ டோக்கியோவுக்குப் பயணமானார் என்ற பொய்ச் செய்தியை ஒலிபரப்புச் செய்து தனது வஞ்சத்தைத் தீர்த்துக் கொள்கிறான். எவ்வளவு இம்சை செய்தும், ஒற்றர்களின் இருப்பிடத்தை சொல்லாத ரஞ்சித்சிங் (பாலையா) என்ற இந்திய ஒற்றனை மறுநாள் காலை சுட்டுவிடும்படி உத்தரவிடுகிறான். இச்செய்தியைக் கேட்ட குமார், ரஞ்சித் மூலம் ஒற்றர் தலைவைன் இருப்பிடத்தை தெரிந்து கொள்ளலாமென்று ராணியை பொங்கியிடம் அனுப்புகிறான்.
இப்படத்தில் இடம்பெற்ற பாடல்கள்
இப்படத்தில் மொத்தம் 10 பாடல்கள் இடம்பெற்றிருந்தன. பாடல்களை வசந்தா, ராஜகாந்தம், சாமா, என். எஸ். கிருஷ்ணன், மதுரம் ஆகியோர் பாடியிருந்தனர்.
வெளி இணைப்புகள்
பகுப்பு:1945 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:செருகளத்தூர் சாமா நடித்த திரைப்படங்கள் பகுப்பு:டி. எஸ். பாலையா நடித்த திரைப்படங்கள் பகுப்பு:உளவு திரைப்படங்கள்
தாலாட்டு (தொலைக்காட்சித் தொடர்)
தாலாட்டு என்பது சன் தொலைக்காட்சியில் ஏப்ரல் 26, 2021 ஆம் ஆண்டு முதல் முதல் திங்கள் முதல் சனிக்கிழமை வரை பிற்பகல் 3 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இந்த தொடரை சன் என்டர்டெயின்மெண்ட் மற்றும் ஷாக் ஸ்டுடியோஸ் போன்ற நிறுவனங்கள் இணைத்து தயாரிக்க கிருஷ்ணா, ஸ்ருதி ராஜ் மற்றும் ஸ்ரீலதா ஆகியோர் முதன்மைக் கதாபாத்திரத்தில் நடிக்கின்றனர்.
நடிகர்களின் தேர்வு
இந்த தொடரின் இளவயது கதைக்கள கதாபாத்திரத்தில் சந்திரபாபு, கிரண், ஹரிப்ரியா, சந்தோஷ் போன்றோர் நடித்துள்ளார்கள். இவர்களுடன் ஸ்ரீலதா, ரிஷி கேசவ், தருணி, மோகன் சர்மா, டெல்லி கணேஷ் போன்ற பல பிரபல சின்னத்திரை நட்சத்திரங்கள் நடிக்கின்றனர்.
ஒளிபரப்பு நேரம் மாற்றம்
இந்த தொடர் ஏப்ரல் 26, 2021 முதல் திங்கள் முதல் சனிக்கிழமை வரை பிற்பகல் 2:30 மணிக்கு ஒளிபரப்பானது. பின்னர் அக்டோபர் 18, 2021 முதல் பிற்பகல் 3 மணிக்கு நேரம் மாற்றப்பட்டு ஒளிபரப்பாகி வருகின்றது.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
அல்பா லூலியா
அல்பா லூலியா என்பது, ருமேனியாவின் டிரான்சில்வேனியாவில், அல்பா கவுண்டியில் உள்ள ஒரு நகரம் ஆகும். 66,747 மக்கள்தொகை கொண்ட இந் நகரம் மூரெசு ஆற்றங்கரையில் அமைந்துள்ளது. 1541 முதல் 1690 வரையில் டிரான்சில்வேனியாவின் தலை நகரமாக இது இருந்தது. இந்த நகரம், ருமேனியர், ஹங்கேரியர் ஆகிய இரு பகுதியினருக்குமே வரலாற்று முக்கியத்துவம் வாய்ந்த ஒரு நகரமாக விளங்குகிறது.
மேற்கோள்கள்
பகுப்பு:உருமேனியா
மகுமூத் அகமதிநெச்சாத்
மகுமூத் அகமதிநெச்சாத் (Mahmoud Ahmadinejad, மஃமூத் அஃமதிநெச்சாத் பாரசீக மொழி: محمود احمدی‌نژاد) ஈரான் நாட்டின் குடியரசுத் தலைவர் ஆவார். 2005ல் ஈரான் குடியரசுத் தலைவர் தேர்தலில் வெற்றிபெற்று இப்பொழுது பதவியிலுள்ளார். இதற்கு முன் தெஃகரான் நகரத்தின் தலைவராக இருந்தார். ஈரான் - ஈராக் போரில் ஈரானின் இசுலாமியப் புரட்சிப் படையில் உறுப்பினராக இருந்தார்.
ஈரான் அறிவியல் மற்றும் தொழில்நுட்பப் பல்கலைக்கழகத்தில் 1976ல் சேர்ந்து குடிசார் பொறியியல் படித்தார். இதே பல்கலைக்கழகத்திலிருந்து 1987ல் முனைவர் பட்டம் (டாக்டரேட்) பெற்றார்.
2005ல் மஃமூத் அஃமதிநெச்சாத் இசுரேல் நாடு இருக்கக்கூடாது என்று கூறியதை அமெரிக்க குடியரசுத் தலைவர் ஜார்ஜ் புஷ் கண்டனம் செய்தார். ஐக்கிய அமெரிக்கா, ஐக்கிய நாடுகள், மற்றும் வேறு சில நாடுகள் மஃமூத் அஃமதிநெச்சாத்தும் அவரின் ஈரானிய அரசும் யூதர்களுக்கு எதிரிகள் என்று குற்றம் சாட்டி, ஈரான் நாடுஅணுஆயுதத்தை படைக்கப் பார்க்கிறார்கள் என்று கூறி, ஈரான் அணு ஆற்றல் திட்டத்தை நிறுத்த முயன்று வருகிறார்கள்.
மேற்கோள்கள்
பகுப்பு:ஈரானிய அரசியல்வாதிகள் பகுப்பு:1956 பிறப்புகள் பகுப்பு:வாழும் நபர்கள் பகுப்பு:ஈரான் குடியரசுத் தலைவர்கள்
கழுவேற்றம்
கழுவேற்றம் (impalement) என்பது ஒரு மரணதண்டனை முறையாகும். கூர்மைப்படுத்தப்பட்ட மரம் ஒன்றினில் குற்றவாளியை ஆசன வாய் வழியாக ஏற்றுவர். அதற்குமுன் கழுமரத்தில் எண்ணெய் தடவி கழுவேற்றப்படுபவனை பிடித்து நிர்வாணமாக்கி, அவனை குண்டுகட்டாகத் தூக்கி ஆசனவாயை கழுமுனையில் வைத்து அப்படியே செருகி விடுவார்கள். உடலின் எடையால், எண்ணைதடவிய கூர்மையில் உடல் மெதுவாகக் கீழே இறங்கும். கழு மெதுவாக உடலை துளைத்துக் கொண்டு மேலேறும். கொஞ்சம் கொஞ்சமாக மரம் உடலினுள்ளேற ஏற வலி தாங்காமல் அவன் இரவெல்லாம் கூப்பாடு போட்டு மடிந்து போவான். சாதாரணமாக இறந்தவர்களுக்கு இறுதிச் சடங்குகள் செய்து புதைப்பார்கள். அல்லது எரியூட்டுவார்கள். ஆனால் கழுமரம் ஏற்றப்பட்டவர்களுக்கு இது கிடையாது. கழுவிலேற்றப்பட்ட உடல் பறவைகளுக்கும்,நாய்களுக்கும், நரிகளுக்குமே இரையாகும். கழுமரம் பெரும்பாலும் மரத்தால் செய்யப்பட்டிருக்கும். அதனால்தான் அதனைக் கழுமரம் என்று குறிப்பிட்டனர். இரும்புக் கழுவும் இருந்தது. இந்த இரும்புக் கழுமரத்தை வெங்கழு என்று குறிப்பிட்டனர். இந்த வெங்கழு தமிழகத்தில் ஈரோடு காளிங்கராயன் கால்வாய்க்கு அருகில் உள்ள 'அய்யனாரப்பன் கோவிலில்' உள்ளது. இதற்குப் பொட்டு வைத்து காத்தவராயன் என்று மக்கள் வழிபட்டுக் கொண்டிருக்கின்றனர். இந்த வெங்கழுவை காக்க வேண்டி இவ்வாறு செய்திருக்கலாம். தமிழகத்தில் இருக்கும் வெங்கழு இது ஒன்றுதான் எனக் கருதப்படுகிறது.
கழுவேற்றம் குறித்த வரலாற்றில் மிகவும் குறிப்பிடத்தக்கவர் 15-ஆம்  நூற்றாண்டை சேர்ந்த 'மூன்றாம் வ்லாட் ட்ராகுலா' என்னும் ருமேனியாவின் வல்லாஹியா பகுதியின் இளவரசர் ஆவார். இவருக்கு 'கழுவேற்றும் வ்லாட்' (Vlad the Impaler) என்று மற்றொரு பெயரும் உண்டு.
தமிழகத்தில் கழுவேற்றம்
தமிழகத்திலுள்ள பல கோயில்களில் கழுவேற்றம் குறித்தான ஓவியங்களும், சிற்பங்களும் காணப்படுகின்றன. கழுவேற்றம் அரசை எதிப்பவர்களுக்கும், கள்ளர்களுக்கும் வழங்கப்படும் தண்டனையாக இருந்து வந்துள்ளது.
இராமநாதபுரம் மாவட்டம், திருப்புல்லாணி அருகே பள்ளபச்சேரி கிராமக் கோயிலில் உள்ள ஐந்து கழுமரங்களில் கழுவேற்றிக் கொல்லப்பட்ட வீரர்களின் நினைவாக இன்றும் வழிபாட்டில் உள்ளது.
மகாபாரத்தில் கழுவேற்றம்
ஆணி மாண்டவ்யர் என்ற முனிவரை, ஒரு மன்னர் தவறுதலாகக் திருட்டுக் குற்றம் சுமத்தி கழுவேற்றியதாக மகாபாரதக் காவியத்தில், ஒரு துணைக் கதையாக உள்ளது.
சமணர் கழுவேற்றம்
சமணர் கழுவேற்றம் என்பது நின்றசீர்நெடுமாறன் எனும் மன்னன் மதுரையை ஆண்ட காலத்தில் நடந்ததாகச் சொல்லப்படும் நிகழ்வாகும். சமணர்கள் நாயன்மார்களில் ஒருவரான திருஞான சம்பந்தரிடம் வாதத்தில் தோற்று கழுவேறினார்கள் என்று பெரியபுராணம் நூலில் உள்ள குறிப்புகள் மூலமாக அறிய முடிகிறது.
புதினத்தில்
கி. ராஜநாராயணன் அவர்கள் எழுதிய "கோபல்ல கிராமம்" என்ற புதினத்தில் கள்வர்களை "கழுவேற்றுவது" சித்தரிக்கப்பட்டுள்ளது.
மேற்கோள்கள்
பகுப்பு:மரண தண்டனை
பாலேப்பள்ளி ஊராட்சி
பாலேப்பள்ளி ஊராட்சி (Palepalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள பர்கூர் வட்டாரத்தில் அமைந்துள்ளது. இந்த ஊராட்சி, பர்கூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7474 ஆகும். இவர்களில் பெண்கள் 3614 பேரும் ஆண்கள் 3860 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பர்கூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
அனுபவம்
அறிவும் பட்டறிவும்
அறிவு என்பது ஒரு மனிதனைப் பற்றியோ, ஒரு நிறுவனத்தைப் பற்றியோ அல்லது ஏதாவது ஒரு பொருள் பற்றியோ (அறிந்து)தெரிந்து கொள்வது ஆகும். இந்த அறிவைப் பெறும் வழிகள்:
அறிவைப் பெறும் வழிகள்
நாம் அனுபவத்தினாலோ, புத்தகங்களைப் படிப்பதன் மூலமாகவோ அல்லது ஏதாவது காரண, காரியங்களினாலோ பெறுகிறோம். அறிவு என்பதன் முழுமையான விளக்கம் நம் தத்துவ மேதைகளிடையே காலம் காலமாக நடந்து வரும் விவாதமாகும். இன்றும் இந்த விவாதம் தொடர்ந்து கொண்டுதான் இருக்கிறது. அறிவு என்பதற்கு சரியான விளக்கம் தரவேண்டுமென்றால் ஒரு செயல் ஏரண விதிகளால்(logically) நியாயப்படுத்தபட்டதாகவும், உண்மையாகவும், அனைவராலும் நம்பக்கூடியதாகவும் இருக்க வேண்டும். (Plato) ஆனால் இவை மட்டுமே ஒரு செயலை அறிவு என்று சொல்லுவதற்கு தகுதியான அளவுகோல் இல்லை என்று வாதிடுவோரும் உண்டு. அறிவு பல வகைப்படும்.
பட்டறிவும் அதனை வளர்த்துக் கொள்ளும் முறையும்
ஒவ்வொரு கணத்திலும் நாம் பாடுபட்டு(அநுபவித்து) அறியும் அறிவு பட்டறிவு(experience). ஒவ்வொரு சூழ்நிலையிலும் ஏற்படும் அறிவுத்திறனை சூழ்நிலை அறிவு என்று வகைப்படுத்தலாம். புத்தகங்களில் பெறுவதை புத்தக அறிவு என்றும், சமூக வழி பெறுவதை சமூக அறிவு என்றும் பல வகை உண்டு. சூழ்நிலை அறிவு மொழி, கலாச்சாரம், பண்பாடு இவற்றோடு நெருங்கிய தொடர்பு உடையது.
குறிப்புகளும் மேற்கோள்களும்
பகுப்பு:அறிவு
சிலுவை சுமந்த மற்றும் கண்டன தேவாலயம்
சிலுவை சுமந்த மற்றும் கண்டன தேவாலயம் என்பது எருசலேமின் பழைய நகரில் அமைந்துள்ள பிரான்சிசு துறவிகளுக்குரிய பகுதியில் அமைந்துள்ள ஓர் கத்தோலிக்க தேவாலயமாகும். இவ்வளாகத்தில் கசையடித் தண்டனை தேவாலயம் காணப்படுகிறது.
குறிப்புக்கள்
பகுப்பு:இசுரேலிலுள்ள தேவாலயங்கள்
ஜான் ஆபிரகாம் (நடிகர்)
ஜோன் ஆபிரகாம் (John Abraham) (பி. டிசம்பர் 17, 1972, மும்பை) ஒரு இந்திய நடிகர். இவர் ஒரு முன்னாள் மாடல் நடிகரும் ஆவார். மும்பையில் வசிக்கிறார். 2003 இலிருந்து நடித்து வருகிறார். தாவர உணவுமுறையைப் பின்பற்றுபவரான ஆபிரகாம், ஒரு தீவிர விலங்குரிமை ஆர்வலருமாவார். தமிழர்களின் மரபுவழி விளையாட்டுக்களில் ஒன்றான ஜல்லிக்கட்டை தடைசெய்ய வேண்டி இந்திய அரசிற்கு கடிதம் எழுதினார்.
ஆதாரங்கள்
பகுப்பு:இந்தித் திரைப்பட நடிகர்கள் பகுப்பு:1972 பிறப்புகள் பகுப்பு:வாழும் நபர்கள் பகுப்பு:மலையாள நபர்கள் பகுப்பு:பார்சி மக்கள் பகுப்பு:இந்திய இறைமறுப்பாளர்கள்
விண்டோசு என். டி. 3.5
வின்டோஸ் என்டி 3.5 வின்டோஸ் என்டி குடும்ப இயங்குதளத்தின் இரண்டாவது வெளியீடாகும். இவ்வியங்குதள விருத்தியின் இலக்குகளிள் முக்கியமாக வேகமான ஓர் இயங்குதளத்தை உருவாக்குவதாகும். இதனால் இத்திட்டத்தின் இரகசியப் பெயராக அமெரிக்காவின் புளோரிடா மாநிலத்தில் உள்ள டேரோனா பன்னாட்டு நெடுஞ்சாலையைக் சூட்சுமமாகக் குறிப்பிடும் வண்ணம் டேரோனா எனப் பெயரிடப்பட்டது.
உசாத்துணைகள்
பகுப்பு:விண்டோசு இயக்கு தளங்கள் பகுப்பு:தனியுடைமை இயக்கு தளங்கள்
மரியாம்பிள்ளை சேவியர் கருணாரத்தினம்
வண. மரியாம்பிள்ளை சேவியர் கருணாரத்தினம் அடிகள் (Rev. Father Mariampillai Xavier Karunaratnam; ஏப்ரல் 12, 1951 - ஏப்ரல் 20, 2008) இலங்கைத் தமிழ், கத்தோலிக்க மதகுருவும், மனித உரிமைச் செயற்பாட்டாளரும் ஆவார். இவர் வடகிழக்கு மனித உரிமைச் செயலகத்தின் தலைவராகப் பணியாற்றியவர். 2008 ஏப்ரல் 20 இல் இவர் இலங்கை இராணுவத்தின் ஆழ ஊடுருவித்தாக்கும் படையணியினர் என நம்பப்படும் நபர்களால் படுகொலை செய்யப்பட்டார்.
வாழ்க்கைச் உருக்கம்
கருணாரத்தினம் அடிகளார் யாழ்ப்பாணத்தில் பிறந்தவர். இலங்கை வங்கி பணியாற்றிய பின்னர் 1989 ஆம் ஆண்டில் கத்தோலிக்க திருச்சபையின் மதகுருவானார். இவர் வடகிழக்கு மனித உரிமைச் செயலகத்தை நிறுவி அதன் தலைவராக இருந்து செயல்பட்டார். யாழ்ப்பாணத்தின் அரசுசார்பற்ற அமைப்புகளின் கூட்டமைப்பின் தலவராகவும் பணியாற்றினார். இவர் விடுதலைப் புலிகளின் கட்டுப்பாட்டுப் பகுதிகளில் போர், மற்றும் சுனாமியினால் இடம்பெயர்ந்தவர்களின் மறுவாழ்வுப் பணிகளில் தீவிரமாக இருந்து செயல்பட்டார். வடக்கு கிழக்கு பகுதிகளில் மனித உரிமை மீறல்களைக் கண்காணிக்க வருமாறு ஐக்கிய நாடுகள் மற்றும் வெளிநாட்டு மனித உரிமை அமைப்புகளுக்கு அழைப்பு விடுத்தார்.
படுகொலை
இவர் வன்னியில் ஞாயிறு ஆராதனையை முடித்து விட்டு திரும்பும் வழியில், மல்லாவி-வவுனிக்குளம் வீதியில் கிளைமோர் கண்ணிவெடியில் சிக்கி உயிரிழந்தார். இலங்கை இராணுவத்தின் ஆழ ஊடுருவித்தாக்கும் படையணியினரே இத்தாக்குதலை நடத்தியதாகக் குற்றம் சாட்டப்பட்டது.
வெளி இணைப்புகள்
பகுப்பு:1951 பிறப்புகள் பகுப்பு:2008 இறப்புகள் பகுப்பு:இலங்கை உரோமன் கத்தோலிக்கர்கள் பகுப்பு:யாழ்ப்பாணத்து நபர்கள் பகுப்பு:தமிழ் மனித உரிமைச் செயற்பாட்டாளர்கள் பகுப்பு:கொலை செய்யப்பட்ட மனித உரிமைச் செயற்பாட்டாளர்கள் பகுப்பு:இலங்கையின் மனித உரிமைச் செயற்பாட்டாளர்கள் பகுப்பு:இலங்கையில் தனிநபர் தமிழர் படுகொலைகள்
ஸ்ரீ சாய் ராம் தொழில்நுட்ப நிறுவனம்
ஸ்ரீ சாய் ராம் தொழில்நுட்ப நிறுவனம் சென்னை, 2008 ஆம் ஆண்டில் சப்தகிரி கல்வி அறக்கட்டளையின் நிறுவனர் தலைவர் லியோ முத்து அவர்களால் தொடங்கப்பட்டது.
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.
தொழில்நுட்ப கல்விக்கான அகில இந்திய கவுன்சில் ( AICTE) சர்வதேச தரநிர்ணய அமைப்பு (ISO) யிருந்தும் இக்கல்லூரி அங்கீகாரம் பெற்றது.
இடம்
சாய் லியோ நகர், தர்காஸ்ட் போஸ்ட், மேற்கு தம்பரம், காஞ்சிபுரம், சென்னை மாவட்டத்தில் அமைந்துள்ளது
அரசினர் ஆடவர் கலைக் கல்லூரி, கிருட்டிணகிரி
அரசினர் ஆடவர் கலைக் கல்லூரி, கிருட்டிணகிரி இந்தியாவின் தமிழ்நாட்டில் கிருட்டிணகிரியில் செயற்பட்டுவரும் ஆண்களுக்கான தமிழக அரசின் கலைக் கல்லூரியாகும். இக்கல்லூரி 1964ஆம் ஆண்டில் தொடங்கப்பட்டது. தற்போது சேலம் பெரியார் பல்கலைக்கழகத்தின் உறுப்புக் கல்லூரியாக இயங்கி வருகிறது.தேசிய மதிப்பீடு மற்றும் தரச்சான்று அவையின் (NAAC) B++ தரத்துடன் செயற்பட்டு வருகிறது. பேராசிரியர் பி. இரவிக்குமார் இக்கல்லூரியின் முதல்வராக உள்ளார்.
ஸ்ரீ சாய் ராம் தொழில்நுட்ப நிறுவனம்
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
அரசினர் ஆடவர் கலைக் கல்லூரி, கிருட்டிணகிரி
கல்லூரி வரலாறு
கிருஷ்ணகிரி அரசு கலைக்கல்லூரி 1964-ம் ஆண்டில் தொடங்கப்பெற்றது. தமிழ்நாட்டில் கல்வியில் பின்தங்கிய இப்பகுதியில், உயர்கல்வி பயில ஒரு கல்லூரி தொடங்க வேண்டுமென்ற ஆர்வமும், அதற்காக பொதுமக்கள் வழங்கிய நன்கொடையும், தமிழக அரசு இக்கலைக் கல்லூரியை தொடங்க காரணமாக இருந்தன. 15.10.1964-ல் மாண்புமிகு முதலமைச்சர் எம்.பக்தவத்சலம் அவர்களால் இக்கல்லூரி தொடங்கப்பட்டது.
1982-83 ஆம் ஆண்டு முதல் இக்கல்லூரி ஆய்வு நிறுவனமாக சென்னைப் பல்கலைக் கழகத்தினரால் அறிந்தேற்பு செய்யப்பட்டது.
மேற்கோள்கள்
பகுப்பு:கிருட்டிணகிரி மாவட்டத்திலுள்ள அரசினர் கலைக் கல்லூரிகள்